**Zápisnica online zasadnutia výboru OZ Rady rodičov Palisády 57 dňa 02.11.2021**

**Prítomní**:

všetci zástupcovia tried okrem p. Kováča, ktorý sa ospravedlnil,
riaditeľka EZŠ pani Mgr. Danišová,
pani Mgr. Palkovičová, pani Shepperd ako hosť

RR uznášaniaschopná.

**Stretnutie viedla**: p. Šebestová, predsedníčka OZ Rady rodičov Palisády 57 (ďalej iba OZ RR).
**Zapisovateľ**: p. Dubanová
**Overovatelia**: p. Mellnerová, p. Dinžíková

**Program**:

1.       Privítanie členov RR a hostí

2.       Schválenie programu, zapisovateľa a overovateľov

3.       Životospráva detí počas online vyučovania

4.       Kontrola hospodárenia OZ (čerpanie financií, stav na účte, stav v pokladni, schválené a čerpané finančné prostriedky)

5.       Informácie o výbere príspevku do OZ v triedach

6.       Jedáleň – dietetická strava

7.       Informácie vedenia školy

8.       Žiadosti o finančný príspevok

9.       Rôzne

1. **Privítanie zástupcov členov RR a hostí**

Pani Šebestová privítala zástupcov členov RR a pani riaditeľku a pani učiteľku Palkovičovú. Pani riaditeľka predstavila p. Palkovičovú ako novú zástupkyňu riaditeľky.

1. **Schválenie programu, zapisovateľa a overovateľov zápisnice**

Program zasadnutia bol schválený po doplnení navrhnutých bodov. Za zapisovateľa bola schválená p. Dubanová, za overovateľov p. Mellnerová a p. Dinžíková.

Hlasovanie: Za: 9 Proti: 0 Zdržal sa: 0

1. **Životospráva detí počas online vyučovania**

Výbor RR sa venoval iniciatíve pani Shepperd, ktorú adresovala všetkým rodičom a p. riaditeľke. Iniciatíva (presné znenie je prílohou tejto zápisnice) sa týkala rozvrhu žiakov počas online vyučovania. Cieľom bola snaha obmedziť čas strávený pri obrazovke počítača a predlženie prestávok medzi hodinami z 5 minúť na 10 minúť; a na poludnie urobiť prestávku na obed v dĺžke 30 minút.

Zástupcovia rodičov sa vyjadrili nasledovne:

* P. Šebestová vyjadrila spokojnosť s nastaveným rozvrhom, hlavne, že žiaci mali možnosť vyučovania v rovnakom rozsahu ako pri prezenčnej výučbe. Je to náročné pre žiakov ako aj pre učiteľov, ale asi to najlepšie, čo sa dá v súčasnej pandemickej situácii robiť.
* P. Mellnerov8 za 2.A povedala, že rodičia žiakov nemali výhrady, možno aj preto, že prezenčná výučba žiakov trvala dlhšie ako žiakom na druhom stupni, jeden otecko sa vyjadril, že bol nad očakávanie spokojný s kvalitou online výučby.
* P. Hipka za 6.A tlmočila názor niektorých rodičov, že by súhlasili s dlhšou obedňajšou prestávkou.
* P. Dinžíková vyjadrila obavu, že v prípade dlhšej prestávky ju starší žiaci aj tak budú tráviť s mobilom v ruke.
* Rodičia jedného žiaka súhlasili s iniciatívou p. Shepperd, pretože majú pocit, že zdravotný stav ich syna sa zhoršil. Jednu z príčin vidia aj v nedostatku pohybu a pobytu a čerstvom vzduchu. V takých prípadoch by bolo dobré komunikovať s vedením školy a pedagógmi a urobiť individuálne úpravy v rozvrhu žiaka.
* P. Bahna hovoril sa rodičov 3.A triedy, s výučbou boli spokojní, obedňajšia prestávka je dosť krátka.
* V diskusii ďalej zaznelo:
	+ rodičia žiakov v ŠKD žiadali aj online krúžky,
	+ možno by bolo možné upraviť rozvrh tak, aby ranné hodiny boli dlhšie a potom neskoršie hodiny kratšie,
	+ výchovné predmety – viac dávať zadania, nemať celu hodiny pri počítači

Pani riaditeľka si vypočula všetky pripomienky a návrhy, predloží ich na najbližšej pedagogickej rade. Adresne sa vyjadrila, k zavedeniu 30 minútovej prestávky na obed, v takom prípade by žiaci vyšších ročníkov, ktorí majú aj 7. hodín, skočili s vyučovaním veľmi neskoro.

V budúcnosti je možné uvažovať s upraveným rozvrhom pre online vyučovanie, ktorý by zohľadnil pripomienky rodičov.

1. **Kontrola hospodárenia OZ (čerpanie financií, stav na účte, stav v pokladni, schválené a čerpané finančné prostriedky)**

Aktuálny stav na účte je: 9066.89 EUR. Platby sa týkali dvoch žiadostí.

Čerpanie na schválený projekt nákupu mikroskopov sa zatiaľ neuskutočnilo. Oslovený predajca nie je schopný obstarať mikroskopy podľa našich požiadaviek.

1. **Informácie o výbere príspevku do OZ v triedach**

Príspevky do OZ boli uhradené väčšinou rodičov, niektorí rodičia odmietajú poplatok zaplatiť. Pri niektorých úhradách chýba potvrdenie od rodičov.

1. **Jedáleň – dietetická strava**

Pani Šebestová predložila návrh, aby aj pán Pavlovič, ktorý je členom Rady školy bola zvolený do degustačnej komisie. Návrh bol prijatý.

Hlasovanie: Za: 9 Proti: 0 Zdržal sa: 0

Pani Šebestová zároveň vyzvala členov degustačnej komisie, aby pokiaľ možné v najbližšom čase urobili hodnotenie stravy podávanej žiakom.

P. Vaškovičová predniesla sťažnosť rodičov, ktorých dieťa ma dietetické obmedzenia, že im vedúca kuchyne nebola ochotná vyhovieť. Pani riaditeľka im odporučila, aby komunikovali s vedúcou jedálne.

1. **Informácie vedenia školy**

Pani riaditeľka informovala, že triedne aktívy sa uskutočnia formou konzultácii vo štvrtok 13.1.2022. Konzultácie budú na platforme webex. V budúcnosti škola prejde na platformu Microsoft Teams.

21. 1. 2022 sa uzatvárajú známky na polročné vysvedčenia,

25.1.2022 je klasifikačná porada,

31. 1. 2022 žiaci dostanú polročné hodnotenie,

4.2. 2022 sú polročné prázdniny.

Škola postupuje podľa aktuálnych nariadení, rúška sú povinné ako aj ranný filter. Žiaci dostali ďalšie testy pre domáce testovanie.

Škola hľadá skúseného učiteľa matematiky a informatiky pre 2. stupeň. Nástup 1.3.2022.

1. **Žiadosti o finančnú podporu**

Pani riaditeľka žiada o nákup ďalších 4 germicídnych žiaričov do tried a iných školských priestorov. Cena jedného vhodného žiariča je cca 400 EUR.

1. **Rôzne**

P. Šebestová informovala, že OZ sa nepodarilo zapísať do zoznamu príjemcov 2%. Je potrebné vypracovať štatút občianskeho združenia a OZ zapísať do zoznamu OZ na Ministerstve vnútra. P. Dubanová pripraví do mesiaca návrh na pripomienkovanie.

Zriaďovateľ školy komunikuje s ECAV CZ Staré Mesto o podmienkach dlhodobého prenájmu školskej budovy. Od výsledku rokovania bude závisieť ďalší postup.

Zapísala: Zdenka Dubanová

Overili: Jana Mellnerová, Silvia Dinžíková

Príloha 1: Iniciatíva pani Shepperd: Životospráva detí počas online vyučovania

|

| **Jana Shepperd <****jana.shepperd@gmail.com****>** |
| --- |

 | Wed, Dec 29, 2021, 7:29 PM (4 days ago) |
| --- | --- | --- |

Vážení rodičia,

Chcela by som využiť čas počas sviatkov a opýtať sa na Váš názor na nastavenie rozvrhu hodín našich detí počas online vyučovania.

Chcem veriť, že po vianočných prázdninách sa vrátia žiaci do škôl. Ale záruka tu nie je a tak musíme byť všetci pripravení pokračovať v dištančnom vyučovaní. Som presvedčená, že deti potrebujú **dlhšie prestávky, kratšie online vyučovanie a menej domácich úloh**, ktoré treba vypracovávať **pri počítači**. Ak by sa toto zmenilo, budú môcť tráviť viac času mimo obrazoviek inými kreatívnymi činnosťami a aj **pohybom na čerstvom vzduchu za denného svetla.**

Počas posledný týždňov pred prázdninami, keď sa deti učili online, som pracovala z domu a tak som mala možnosť pozorovať, ako dlho trávia čas pri počítačoch online výučbou a následne úlohami. Skonštatovala som nasledovné: Siedmaci mali v priemere 6,4 hodiny denne, piataci mali v priemere 5,8 hodiny denne, takže siedmaci spravidla končili o 14:35 a piataci o 13:20. To bol čas, keď sa mohli v kľude a kultivovane naobedovať pri jedálenskom stole a nie úchytkom jesť pred počítačom. To znamenalo, že deti obedovali zväčša o hodinu až dve neskôr, ako ja, keďže čas obeda na pracovisku je spravidla 11:30 – 13:00. Nehovoriac o tom, že na obedovú prestávku majú pracujúci zo zákona 30 minút, ale deti počas online vyučovaní nie. Lebo aj keby 4. hodina skončila na sekundu presne tak sa deti musia najesť za menej ako 15 min.

Verím, že všetci, ktorí ste absolvovali niekoľko hodín nadväzných online stretnutí viete, že takmer nepretržité sedenie za stolom a sústredenie sa na obrazovku je vyčerpávajúce tak fyzicky (chrbát, oči, nohy) ako psychicky. Preto pokladám za extrémne vyčerpávajúce, keď majú deti nepretržite 5 a viac na seba nadväzujúcich vyučovacích hodín zväčša len s 5 minútovými prestávkami.

Z tohto dôvodu by som chcela apelovať na pani riaditeľku, aby sa pokúsila nastaviť rozvrh online vyučovania tak, aby medzi vyučovacími hodinami boli vždy **minimálne 10 minútové prestávky** a aby na poludnie bola jedna **30 minútová prestávka na obed**.

Toto sa dá docieliť, **ak deti nebudú mať všetky predmety vo forme online vyučovania** ale formou zadania na samostatnú prácu. Napr. predovšetkým v predmetoch ako hudobná, výtvarná a telesná výchova. Navyše by som chcela navrhnúť, aby v rámci telesnej výchovy a presadzovania zdravého životného štýlu boli deti učiteľmi motivované stráviť **pohybom na čerstvom vzduchu** minimálne jednu až dve hodiny denne (nie cvičením pred počítačom). Tým, že deti nedochádzajú do školy sa ochudobňujú aj o tento každodenný pohyb, nehovoriac o zrušených športových voľnočasových aktivitách. Zároveň by som chcela navrhnúť, aby **zadania domácich úloh**boli nielen digitálne (wocabee, powerpoint, atď.) **aj "analógové"**- t.j. aby bolo potrebné ich vypracovávať mimo počítača.

Dajte mi prosím krátko vedieť, či súhlasíte s týmto návrhom, či máte pripomienky alebo alternatívne návrhy. Začiatkom budúceho týždňa by som tento návrh chcela poslať Rade rodičov a pani riaditeľke s prosbou, aby sa tým zaoberali. Ak to bude podporené viacerými rodičmi, tak to bude mať väčšiu váhu.

Ďakujem,

Jana Shepperd

Jana Shepperd

Tel: 0948 00 17 54

Jana.Shepperd@gmail.com

Kyjevská 7

831 02 Bratislava